 **Z Mojim planetom odkrivam svet!**

 **Z edino izvirno naravoslovno revijo Moj planet bralec spoznava sebe in svet. Spodbuja ga k radovednemu in samostojnemu raziskovanju ter razmišljanju. Je tudi priznan vir poljudnoznanstvenih besedil, ki jih ustvarjajo ugledni slovenski avtorji, strokovnjaki z različnih področij. Revijo bogatijo vrhunske fotografije in ilustracije. Primarni cilj na dolgi rok je ohranjanje narave in ljubezni do vseh živih bitij ob sprejemanju odgovornosti. Živimo v prelomnih časih, ko se svet spreminja s takšno naglico kot nikoli doslej.**

****

**Novosti v šolskem letu 2022/23**

Tudi letos bomo pozornost namenili mlajšim bralcem, saj se delež otrok, starih med 8 in 9 let, povečuje. Prednost bomo dali živalim in rastlinam ter ohranjanju našega planeta Zemlja. Vemo, da ga je človek v zadnjih desetletjih obremenil bolj kot v vseh tisočletjih skupaj, zato smo s septembrom 2022 uvedli rubriko Klimatske spremembe, kjer nam astrofizik Andrej Guštin pojasnjuje, zakaj se ozračje segreva. Oktobra bomo razpisali nagradni natečaj za naj fotografijo. Dotikali se bomo tudi naprednih tem, kot je npr. epigenetika, frekvence … Tudi na Facebooku imamo vse več sledilcev (4500).

**Zakaj imajo učenci in učitelji radi revijo Moj planet in kaj vse jim ponuja?**

* Najbolj priljubljeni rubriki sta **dr. Vetko**, kjer veterinarka predano odgovarja na vprašanja otrok, in **Zakaj? Kako?**, kjer glede na vprašanje, ki ga postavi otrok, poiščemo strokovnjake. Nanja z vso resnostjo odgovarjajo kinolog, biolog, astronom, fizik itd.
* Revija je za učitelje izjemno kakovosten **vir neumetnostnih besedil**, za učence pa dragocen **vir za izdelovanje plakatov, pripravo govornih nastopov in seminarskih nalog**.
* V vsaki številki boste v rubriki **Ta mesec** dobili uporabne namige za opazovanje in raziskovanje narave, ki jih skrbno pripravlja doktorica biologije.
* Izjemno praktičnih in jasnih napotkov za **poskuse** bodo poleg učencev veseli tudi učitelji naravoslovja, fizike, kemije in biologije.
* Moj planet vabi tudi na ogled naravnih in kulturnih **biserov Slovenije**.
* Revija nas popelje v **tuje dežele** in med različne kulture.
* Revija podpira najrazličnejše interesne dejavnosti. Redno objavlja prispevke o **astronomiji**, zato jo lahko uporabljajo mentorji astronomskih krožkov in učitelji izbirnih predmetov, pa tudi v podaljšanem bivanju pride revija zelo prav.
* V reviji so vedno tudi priljubljeni **kvizi, naloge, križanke** in **nagradna vprašanja**, s katerimi bralci krepijo znanje, se preizkušajo, obenem pa so motivirani za privlačne nagrade.
* Spremljajte nas tudi na [www.facebook.com/RevijaMojPlanet](http://www.facebook.com/RevijaMojPlanet)**,** kjer najdete veliko nagradnih vprašanj in koristnih informacij.
* Revija Moj planet ozavešča otroke in odrasle, spodbuja k razmišljanju in sprejemanju odgovornosti zase in za druga živa bitja. Spodbuja tudi sočutje.
* Revijo Moj planet bogatijo ilustracije vrhunskih avtorjev.
* Objavili bomo dva nagradna razpisa – za naj fotografijo in naj strip ali risbo.
* Letos bo naročniško darilo čudovit **živalski koledar 2024**, ki bo visel v učilnicah ali domovih.
* Naročniki prejmejo tudi **3-mesečni brezplačni dostop do aplikacije MK Plus**. V aplikaciji so na voljo zvočnice, e-knjige, branke in druge vsebine za starše in otroke.